[{"text_idx": "#000001", "text": "Mae crwner wedi cofnodi rheithfarn o farwolaeth ddamweiniol yn achos dyn 27 oed fu farw mewn gwrthdrawiad a\u0302 char ar ffordd osgoi ger Caernarfon."}, {"text_idx": "#000002", "text": "Bu farw Dafydd Tudur - oedd yn wreiddiol o Forfa Nefyn - yn y gwrthdrawiad ar ffordd osgoi'r Felinheli ym mis Mawrth 2015."}, {"text_idx": "#000006", "text": "Dywedodd crwner y gogledd orllewin, Dewi Pritchard Jones, fod Mr Tudur wedi penderfynu cerdded adref ar hyd y ffordd osgoi gan mai dyma'r ffordd gyflymaf i'w gartref."}, {"text_idx": "#000007", "text": "Disgrifiad o\u2019r llun, Fe ddigwyddodd y gwrthdrawiad ar ffordd osgoi'r Felinheli ger Caernarfon"}, {"text_idx": "#000008", "text": "Ychwanegodd ei fod yn gwisgo dillad tywyll ac y byddai hynny wedi ei gwneud yn anodd ei weld, ac er ei fod wedi bod yn yfed ar y noson, doedd lefel yr alcohol yn ei gorff ddim mor uchel fel ei fod yn hollol feddw."}, {"text_idx": "#000009", "text": "Yn dilyn y gwrthdrawiad, cafodd tri o bobl oedd yn y cerbyd eu cludo i Ysbyty Gwynedd gyda man anafiadau."}, {"text_idx": "#000010", "text": "Dywedodd gyrrwr y tacsi, Terry Moxon wrth y cwest nad oedd yn cofio gweld Mr Tudur o gwbl cyn i'w gerbyd ei daro, ac fe glywodd glec fawr cyn sylweddoli bod rhywbeth o'i le."}, {"text_idx": "#000011", "text": "Roedd cerbyd Mr Moxon mewn cyflwr da ac nid oedd yn gyrru'n gyflymach na 60mya yn o\u0302l tystiolaeth gafodd ei gyflwyno i'r cwest."}, {"text_idx": "#000012", "text": "Dywedodd y crwner fod Dafydd Tudur wedi marw o nifer o anafiadau, ac fe gofnododd achos o farwolaeth drwy ddamwain."}, {"text_idx": "#000020", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000023", "text": "Ateb y Galw: Morgan Owen"}]